Filippo Maria Visconti

Filippo Maria Visconti (født 3. september 1392 i Milano, død 13. august 1447 samme sted) var hertug av Milano fra 1412 til sin død. 

Ved faren Gian Galeazzo Viscontis død fikk Filippo Maria arve Pavia og flere andre byer, selv om det var broren Gian Maria som arvet hertugtittelen. I Gian Marias tiårige regjeringstid var hertugdømmet i oppløsning, og etter en sammensvergelse tok Filippo Maria over som hertug av Milano. Filippo Maria forsøkte å gjenopprette familiens makt, og med hjelp av condottiero Carmagnola klarte han å gjenerobre Lombardia. Carmagnolas fremgang fikk imidlertid hertug Visconti til å føle seg truet, og condottieren måtte flykte. Under eksilet dannet imidlertid Carmagnola en allianse mot Visconti, som ble nødt til å avstå Brescia og Bergamo til Venezia. 

Hertugen var i sine siste år i krig med sin svigersønn Francesco Sforza, som allierte seg med Venezia og Firenze.  

Han døde i 1477 og ble den siste av huset Visconti som hersket over Milano.

Referanser

Litteratur 
 Federica Cengarle: Immagine di potere e prassi di governo. La politica feudale di Filippo Maria Visconti. Viella, Rom 2006, ISBN 88-8334-199-6.
 
 Stefan Samerski: Filippo Maria Visconti. I: Biographisch-Bibliographisches Kirchenlexikon (BBKL), Band 12, Bautz, Herzberg 1997, ISBN 3-88309-068-9, Sp. 1499–1501.
 Francesca Maria Vaglienti: Visconti, Filippo Maria. I: Lexikon des Mittelalters. Band 8, 1997, Sp. 1721–1722.
 Filippo Maria Visconti duca di Milano. I: Dizionario Biografico degli Italiani. Band 47 (1997) online

Hertuger
Personer fra Milano
Milanos historie